**Iubire, ce-ai venit de sus!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire, ce-ai venit de sus!

Iubire, ce-ai venit de sus

Pe lemnul crucii-n umilinţă,

Tu pacea scumpă ai adus

Prin faptul că Te-ai supus

Purtându-ne, în suferinţă!

Prin planul cel de mântuire

Tu-ai părăsit Tronul Divin,

Şi-ai dovedit că eşti Iubire

Pentru a noastră mântuire,

Jertfindu-Te în mod deplin!

Şi când la al gurii mormânt

Cu piatră-ai fost acoperită,

Ne-ai arătat că din pământ

Spre a zbura în cerul sfânt,

Poţi să Te scoli, nebiruită!

Şi-ai arătat că eşti mai tare

Ca moartea şi-a ei locuinţă,

Şi-asemeni faclei arzătoare

Cu-a sa lumină-n depărtare

Ai strălucit viu prin biruinţă!

Ai traversat atâtea veacuri

Cu vestea bună a-mpăcării,

Sfărmând şi suliţe, şi arcuri

Băgând războinicii în ţarcuri

Ce stau pe calea răzbunării!

Şi de la mare,... l-altă mare,

Până la margini de pământ,

Tu pacea veşnică sub soare

De confluienţă-ntre popoare,

Ai întărit, cu-al Tău Cuvânt!

Flavius Laurian Duverna